اسلم بن زرعہ کلابی

اسلم بن زرعہ کی شخصیت ابتدائی اموی سیاسی ڈھانچے اور قبائلی طاقت کے توازن کا ایک اہم نمونہ ہے۔ وہ قبیلہ کلاب سے تعلق رکھتے تھے جو قیس عیلان کے بڑے اور اثرورسوخ رکھنے والے گروہوں میں شمار ہوتا تھا۔ اموی دور میں قبیلائی سیاست کا مرکز صرف نسب نہیں بلکہ عسکری وفاداری، عسکری صلاحیت اور گورنری عہدوں کے ذریعے حاصل ہونے والی دولت و اختیار بھی تھی۔ یہ ایک الگ انتظامی پہلو تھا۔ اسلم بن زرعہ نے انھی بنیادوں پر اپنی حیثیت اور سیاسی مقام کو مضبوط کیا۔ بصرہ میں وہ نہ صرف ایک قبائلی سردار تھے بلکہ فوجی انتظام اور قبائلی تنازعات میں ثالثی کا کردار بھی ادا کرتے تھے جس سے ہمہ نوعیت کے مرتبے کا اندازہ کیا جا سکتا ہے۔

 طرز حکم رانی 
خراسان کی گورنری کے دوران انھوں نے فوجی حکمتِ عملی کی بجائے مالی اور انتظامی کنٹرول پر زیادہ توجہ دی، جس سے فوج کشی اور کشور کشائی کے معرکات کم ہوئے۔ ماوراء النہر کی طرف مزید توسیعی جنگوں سے گریز کو بعض مؤرخین حکمت و احتیاط قرار دیتے ہیں، جبکہ بعض اسے عسکری کمزوری یا ذاتی مفاد سے تعبیر کرتے ہیں۔ اسلم بن زرعہ نے خراسان میں متعین عرب سپاہیوں کے لیے مالِ غنیمت اور ٹیکس کے استحقاق کو مرکزی حکومت کے مقابلے میں ترجیح دی، جس کے نتیجے میں بصرہ اور دمشق کے درمیان مالی کش مکش کی ناچاقی کیفیت پیدا ہوئی۔ اس پالیسی نے مقامی ایرانی قبائل اور عرب لشکروں کے درمیان طاقت کے توازن میں بھی تبدیلی پیدا کی، جس سے انتظامی بے چینی میں اضافہ ہوا۔ کچھ روایات کے مطابق ان اقدامات نے خراسان میں بنو امیہ کی سیاسی بنیادوں کو کمزور کیا اور مقامی سرداروں کو زیادہ خود مختار بننے کا موقع فراہم کیا۔ اسی دور میں فوج اور عوام کے درمیان معاشی فرق نمایاں ہوا جس نے بعد کے فتنوں اور شورشوں کی راہ ہموار کی۔ بعض مؤرخین کے نزدیک یہ طرزِ حکمرانی خراسان میں مستقبل کی تحریکوں، خصوصاً عباسی دعوت کے لیے سازگار ماحول کی تشکیل کا مقدمہ ثابت ہوا۔ چنانچہ اسلم کی گورنری کو عسکری، معاشی اور سیاسی تبدیلیوں کے درمیانی مرحلے کے طور پر دیکھا جاتا ہے۔

 منفی اثرات اور غیر مقبولیت 
ان کی سخت مالی پالیسیوں نے خراسان کے مقامی عوام خصوصاً تاجک (ایرانی نژاد) آبادی پر گہرا منفی اثر اور غیر مقبولیت کا حامل اثر ڈالا اور ان پر بھاری خراج، جزیہ اور زرعی محصول عائد کیے گئے۔ اس طرح سے ایک زبر دست مالی بوچھ کی کیفیت پیدا ہوئی۔ یہ سیاسی حکمت عملی کے عین بر عکس کیے جانے والے اقدامات بعد کے ادوار میں خراسان میں بغاوتوں اور سماجی بے چینی کا پیش خیمہ ثابت ہوئے، خصوصاً اُس وقت جب خوارج اور بعد میں عباسی انقلابی تحریکیں یہاں زور پکڑ رہی تھیں۔

 نامساعد حالات کے باوجود اقتدار اور پوزیشن پر گرفت 
680ء میں خوارج کے خلاف ان کی حد درجہ ناکامی نے ان کی عسکری قیادت پر سوالات اٹھائے اور اس دور کے جائزہ کار مؤرخین بالآخر اس بات پر متفق ہیں کہ یہ شکست ان کے سیاسی زوال اور مقام و منزلت کے کھو جانے کا نقطہ آغاز تھی۔ اس کے باوجود ان کے خاندان نے طویل عرصے تک اموی دار الحکومت اور مشرقی صوبوں میں اثرورسوخ برقرار رکھا۔ والد کی سیاہ فہرست بندی کے باوجود ان کے بیٹے سعید بن اسلم نے بھی مختلف انتظامی عہدوں پر خدمات انجام دیں اور معاملہ یہیں ختم نہیں ہوا بلکہ ان کا پوتا مسلم بن سعید کلابی کا نام مرور زمانہ کے باوجود عباسی دور میں بھی ایک معروف شخصیت کے طور پر سامنے آیا۔

 مجموعی جائزہ 
اسلم بن زرعہ کی شخصیت عرب قبائلی سیاست، اموی گورنری نظام اور خراسان کی ابتدائی اسلامی تاریخ کا ایک اہم باب ہے۔ ان کے طرزِ حکمرانی نے نہ صرف اموی حکمتِ عملی بلکہ مستقبل کی عباسی تحریک کے سماجی پس منظر کو بھی متاثر کیا۔Kennedy, Hugh (2016). The Early Abbasid Caliphate: A Political History. Routledge, pp. 89–92.

 خاندانی شجرہ 
تصغیر|upright=1.2|اسلم بنو کلاب کی عمرو شاخ کے زمانۂ جاہلیت کے سرداروں کی اولاد تھے۔ وہ، ان کے بیٹے سعید اور پوتے مسلم بصرہ میں مقیم تھے اور بنی امیہ کے ماتحت خراسان میں دفتر پر فائز تھے۔

 حوالہ جات 

 کتابیات 














زمرہ:ساتویں صدی کی عرب شخصیات
زمرہ:بنو کلاب
زمرہ:خراسان کے اموی گورنر
زمرہ:بصری شخصیات
زمرہ:خلافت اموی میں عراق
زمرہ:ساتویں صدی کی اموی شخصیات
زمرہ:اموی خاندان